b'\n_START_ARTICLE_\nKauno Vinco Kudirkos progimnazija\n_START_SECTION_\nIstorija\n_START_PARAGRAPH_\n1929 metais Trak\xc5\xb3 g. 39 atidaryta Vinco Kudirkos pradin\xc4\x97 mokykla.  1937 m. Vytauto pr. 30 \xc4\xafkurta 5-oji valstybin\xc4\x97 gimnazija, joje buvo 4 klas\xc4\x97s, vaikus mok\xc4\x97 13 pedagog\xc5\xb3. 1940 m. tapo 5-\xc4\x85ja vidurine mokykla. 1945\xe2\x80\x931950 m. mokykla dirbo kartu su 4-\xc4\x85ja vidurine mokykla Mi\xc5\xa1ko g. 1. 1950 m. mokykla sujungta su pradine mokykla, iki 1940 m. vadinta Vinco Kudirkos vardu ir tapo mi\xc5\xa1ria pilna vidurine mokykla. 1965 m. pristatytas pirmasis priestatas, 1974 m. antrasis priestatas. 1965 m. \xc5\xa0vietimo ministro \xc4\xafsakymu mokykloje \xc4\xafvestas sustiprintas lietuvi\xc5\xb3 kalbos ir literat\xc5\xabros mokymas, prad\xc4\x97ta d\xc4\x97styti lotyn\xc5\xb3 kalba. 1988 m. gruod\xc5\xbeio 17 d. \xc5\xa0vietimo ministro \xc4\xafsakymu buvo gr\xc4\x85\xc5\xbeintas Vinco Kudirkos vardas, ni\xc5\xa1oje prie mokyklos pastatytas Vinco Kudirkos biustas. 1997 m. nuo antros klas\xc4\x97s sustiprintai prad\xc4\x97ta mokyti angl\xc5\xb3 kalbos. 2011 m. suteiktas progimnazijos statusas.\n_START_SECTION_\nMokiniai\n_START_PARAGRAPH_\nMokykl\xc4\x85 baig\xc4\x97 poetai: Judita Vai\xc4\x8di\xc5\xabnait\xc4\x97, Tautvyda Marcinkevi\xc4\x8di\xc5\xabt\xc4\x97, S. Barta\xc5\xa1ka; aktoriai: Inga Jankauskait\xc4\x97, Aldona Jodkait\xc4\x97, Kristina Kazlauskait\xc4\x97, muzik\xc4\x97 Margarita Dvarionait\xc4\x97, krep\xc5\xa1ininkai Arvydas Sabonis, Anatolijus \xc4\x8cupkovas, mokslininkai O. Pranevi\xc4\x8dius, M. Pranevi\xc4\x8dius, Liudas Ma\xc5\xbeylis, Saulius \xc4\x8ceplinskas, G. Vekteris, Antanas \xc5\xa0urna, V. Lesauskait\xc4\x97, A. Vitkus, gydytojai Algirdas Rizvanavi\xc4\x8dius, R. Rimdeika, \xc5\xbeurnalistas Vidmantas Valiu\xc5\xa1aitis.'